KAPITTEL 7 


Hva sier de til seg selv? 


En kvasieksperimentell studie av triatlonutøveres 
selvsnakk under konkurranse 


Michael S. Reinboth'*, Tommy Haugen’, Sondre R. Solheim? & 
Rune Hgigaard? 


"Universitetet i Sørøst-Norge. Institutt for friluftsliv, idrett og kroppsøving, 
Fakultet for humaniora, idrett og utdanningsvitenskap; ° Universitetet i Agder, 
Fakultet for helse- og idrettsvitenskap 


Sammendrag: Hensikten med studien var å undersøke hva elitetriatleter sier til seg selv (selv- 
snakk, SS) under en konkurranse. Deretter ønsket vi å undersøke om det var forskjell og even- 
tuelle endringer i innholdet i og frekvensen av SS hos eliteutøvere versus klubbutøvere under 
de ulike idrettsgrenene i konkurranse. Totalt deltok tjue triatleter i studien: ti landslagsutøvere 
og ti klubbutøvere. Konkurransen besto av en innendørs triatlon (750 m svømming i basseng, 
20 km sykling på ergometersykkel og 5 km løp på tredemølle). For å kunne kartlegge SS under 
konkurransen besvarte deltakerne en norsk versjon av Automatic Self-Talk Questionnaire for 
Sports (ASTQS). ASTQS består av fire positive SS-kategorier: opp-psyking, instruksjoner, tillit 
og angstkontroll, og tre negative SS-kategorier: bekymring, mental frakopling, somatisk trett- 
het, samt en kategori benevnt som irrelevant SS. Resultatene viste at alle utøverne rapporterte 
mer positiv SS enn negativ SS under konkurranse. Videre rapporterte eliteutøverne signifikant 
oftere enn klubbutøvere utsagn i SS-kategorien tillit under svømmingen. Funnene tydet også 
på at eliteutøverne i større grad enn klubbutøverne opprettholdt positiv SS under den siste 
delen av konkurransen (løp). Tendensen var motsatt for negativ SS, der eliteutøverne rappor- 
terte mindre negativ SS enn det klubbutøverne gjorde mot slutten av konkurransen / under 
siste distanse. 


Nøkkelord: indre monolog, triatlon, landslag, klubbutøvere 


Abstract: The purpose of this study was to examine the self-talk of elite triathletes during a 
competition. Furthermore, we wanted to investigate possible differences in content and fre- 
quency in self-talk during a triathlon competition among elite and club triathletes. Partici- 
pants were ten members of the Norwegian triathlon national team as well as ten triathletes 
competing at Norwegian club level. The competition consisted of an indoor sprint-distance 

triathlon (a 750 m pool swim leg, a 20 km ergometer cycling leg, and a 5 km treadmill run leg). 
Self-talk content and frequency were measured using a Norwegian version of the Automatic 
Self-Talk Questionnaire for Sports (ASTQS). Overall, results showed that all athletes reported 
more positive than negative self-talk during competition. Moreover, elite athletes reported 
more confidence-inducing self-talk compared to the club level athletes during the swim. The 
findings also indicated that elite athletes were more able than club athletes to maintain higher 
levels of positive self-talk during the latter stages of the competition (5 km run). This tendency 
was reversed regarding negative self-talk. Elite athletes reported less negative self-talk com- 
pared to club level athletes towards the end of the competition. 


Keywords: self-talk, triathlon, national team, club athletes 


Introduksjon 


Triatlon er kategorisert som en multisport, og bestar av idrettsgrenene 
svømming, sykling og loping. Konkurransene har alltid fellesstart og gar 
kontinuerlig fra starten av svømmingen til man er ferdig med løpingen. 
Tiden man bruker i skiftesonene mellom overgang fra svømming til syk- 
ling og fra sykling til løping, teller med i den totale tiden. De siste fem 
årene har Norge som triatlonnasjon vokst, og landslaget har flere medal- 
jer og topprestasjoner fra EM og VM både hos junior-, U23- og seniorut- 
øvere (http://triathlon.no/). 

Å gjennomføre en triatlondistanse gir som regel rikelig med tid for 
utøvere til å snakke til seg selv, enten det er ved å uttrykke følelser, stille 
spørsmål til seg selv eller ved å gi selv-instruksjoner. Innenfor idrett er 
det å snakke til seg selv en av de mest brukte og kanskje mest effektive 
psykologiske teknikkene for å øke eller opprettholde prestasjonen samt 
regulere ulike psykologiske tilstander — som for eksempel selvtillit, spen- 
ningsnivå og stemning (Shannon, Gentner, Patel, & Muccio, 2012; Tod, 
Hardy, & Oliver, 2011; Van Raalte, Vincent, & Brewer, 2016). Det å snakke 
eller gi instruksjoner til seg selv er i litteraturen omtalt med ulike termer, 
som for eksempel indre samtale eller stemme, indre monolog eller dia- 
log, automatiske tanker, selvinstruksjon, verbal tenkning og visualisering 
med lyder (Theodorakis, Hatzigeorgiadis, & Zourbanos, 2012; Van Raalte 
et al., 2016). Utfordringen ved å benevne og beskrive «det å snakke til 
seg selv» på ulike måter er at det kan bli uklart hva som faktisk legges 
i begrepet. I denne studien tar vi utgangspunkt i det engelske begrepet 
«self-talk», som i den videre fremstillingen på norsk blir benevnt som 
«selvsnakk» (SS). Van Raalte et al. (2016, s.141) definerer fenomenet som 

«the syntactically recognizable articulation of an internal position that 
can be expressed internally or out loud, where the sender of the message 
is also the intended receiver». At fenomenet er syntaktisk gjenkjenn- 
bart, gjør at en ekskluderer verbaliseringer som frustrerte skrik (f.eks. 
«Ahhh») samt former for tankevirksomhet som ikke er basert på «for- 
melt språk» (mentale bilder, tankeflyt, fornemmelser o.1.). I litteraturen 
kategoriseres SS på ulike måter. Hardy (2006) knytter det for eksempel 
til hvilken funksjon det har, og skiller mellom instruksjon-SS og moti- 
vasjon-SS, og hvordan de påvirker konsentrasjon, fokusering, selvtillit, 
regulering av innsats, kontroll over tanker og følelser samt automatisk 
utførelse av innlærte handlinger (Hardy, Gammage, & Hall, 2001; Tod et 
al., 2011). Når det gjelder bruk av SS for instruksjon og motivasjon, finnes 
det forskning som støtter opp under en såkalt «matching-hypotese» som 
antar at instruerende SS er mer effektivt ved finmotoriske oppgaver, og 
at bruk av motiverende SS er bedre for å prestere bra på oppgaver som er 
av grovmotorisk art (Galanis, Hatzigeorgiadis, Zourbanos, & Theodora- 
kis, 2016). Samtidig viser en systematisk gjennomgang av 47 SS-studier 
(Tod et al., 2011) at både instruerende og motiverende SS hadde en positiv 
effekt på prestasjon ved grovmotoriske oppgaver. I triatlon, som kan sies 
å være en utpreget grovmotorisk aktivitet, vil en i så måte kunne anta å 
dra fordel av både instruerende og motiverende SS. 

En annen, og mye benyttet kategorisering, er positiv og negativ SS 
(Hardy, Oliver & Tod, 2009; Zourbanos, Hatzigeorgiadis, Chroni, The- 
odorakis, & Papaioannou, 2009). Positiv SS er utsagn som har et positivt 
eller oppmuntrende innhold (f.eks. «Dette klarer jeg» eller «Ja»). Negativ 
SS innebærer uttalelser som har et negativt innhold og som kan reflektere 
sinne, frustrasjon eller motløshet (f.eks. «Jeg tar feil igjen» eller «Jeg er for 
treg»). Det er likevel viktig å påpeke at SS med negativ ordlyd i noen tilfel- 
ler antas å ha en positiv effekt på for eksempel motivasjon, mens positive 
utsagn også kan oppleves som distraherende og være med på å redusere 
idrettslig prestasjon (Van Raalte, Morrey, Brewer, & Cornelius, 2015). Det 
som er avgjørende, er hvilken betydning eller mening SS har for utøveren. 
Flere forskere fremhever også betydningen av å skille mellom innholdet i 
SS og hva som er konsekvensen av det (Hatzigeorgiadis, Galanis, Zourba- 
nos, & Theodorakis, 2014; Theodorakis et al., 2012). Andre typer SS som 

ikke direkte kan kategoriseres som positive eller negative, er for eksempel 
assosiativ SS og dissosiativ SS. Det forste refererer til at man fokuserer 
pa kroppslige opplevelser (f.eks. «Nå binder jeg meg i overkroppen», eller 
«Jeg kjenner antydning til krampe i låra»), og den siste kategorien inklu- 
derer irrelevante utsagn (repeterende mantraer) som å telle baklengs eller 
synge, men også at en for eksempel ikke vil bryte konkurransen (Van 
Raalte et al., 2016). 

Å undersøke utøveres SS er utfordrende, spesielt hvis en ønsker å kart- 
legge hva de sier til seg selv under selve treningen eller konkurransen. 
Ifølge Hatzigeorgiadis et al. (2014) kan en ikke måle SS objektivt fordi en 
må involvere utøveren og er avhengig av vedkommendes selvrapporte- 
ring. Innenfor idrettspsykologien er de mest benyttede strategier og tek- 
nikker for å kartlegge SS-intervju «tenk høyt-teknikk» og spørreskjema 
hvor utøveren rapporterer retrospektivt (Zourbanos et al., 2009). Når det 
gjelder bruk av spørreskjema, er det to ulike typer instrumenter som er 
blitt utviklet. Den første typen fokuserer på bruken av og formålet med 
SS. For eksempel har Hardy, Hall og Hardy (2005) utviklet «The Self-Talk 
Use Questionnaire» som utforsker fire ulike dimensjoner (hvor, når, hva 
og hvorfor) knyttet til SS. Den andre tilnærmingen fokuserer mer på inn- 
holdet og strukturen i SS (Hatzigeorgiadis et al., 2014; Theodorakis et 
al., 2012). Når det gjelder innhold og struktur i SS, har Zourbanos et al. 
(2009) utviklet «Automatic Self-Talk Questionnaire for Sports» (ASTQS), 
hvor de identifiserer åtte ulike SS-komponenter i tre ulike kategorier: 
Positiv SS består av fire komponenter (opp-psyking, instruksjoner, til- 
lit, angstkontroll), og negativ SS består av tre komponenter (bekymring, 
mental frakopling, somatisk tretthet). Den siste komponenten består av 
én kategori, irrelevant SS. 

Generelt viser forskningen at SS har en positiv effekt på prestasjon 
innenfor en rekke idretter (for en oversikt, se Hatzigeorgiadis, Zourba- 
nos, Galanis, & Theodorakis, 2011; Tod et al., 2011). Samtidig påpeker 
Van Raalte et al. (2015) at majoriteten av forskning på SS er gjennomført 
i idretter som krever finmotoriske ferdigheter, og som er av kort varig- 
het. Ifølge Van Raalte et al. (2015) vil utøvere i utholdenhetsidretter som 
varer relativt lenge, ha mer tid til SS, og sannsynligvis vil både bruk 
og opplevelse av SS være forskjellig fra det man ser hos utøvere som 

har kortere konkurransetid. I tillegg viser forskning at idrettsekspertise 
(elite- vs. mosjonsutovere) ogsa innvirker pa typen SS som benyttes: I 
en studie fra Van Raalte et al. (2015) ble maratonlopere som benyttet 
SS i konkurranser, spurt om 4 komme med eksempler pa hva de sa til 
seg selv. Resultatene viste at eliteloperne i storre grad enn mosjonistene 
rapporterte SS som fokuserte pa kroppen, lopssteg og teknikk (46% av 
eliteloperne mot 18% av mosjonistene). Positivt motiverende SS ble ogsa 
relativt hyppig benyttet av bade eliteutovere (43%) og mosjonister (31%). 
Videre viste studien at mosjonistene i storre grad enn eliteutoverne 
brukte SS for å flytte oppmerksomheten bort fra selve maratonløpin- 
gen. En studie på ikke-profesjonelle maratonløpere (Schüler & Langens, 
2007) undersøkte de negative konsekvensene når løperne møtte «veg- 
gen» etter rundt 30 km under et maratonløp. Løpere som opplevde store 
utfordringer ved 30 km, men som brukte SS for å takle dette, presterte 
bedre enn de som ikke brukte SS. Tilsvarende, i en studie på ultratriat- 
leter (Baker, Cöté, & Deakin, 2005) hvor de undersøkte utøverens kog- 
nisjon under konkurranse, rapporterte eliteutøvere mer tanker knyttet 
til prestasjonsutførelse enn ikke-eksperter, som igjen rapporterte flere 
passive tanker (f.eks. følelse av nervøsitet, spenning eller forventning). 
Utøverens kognisjon under konkurranse ble undersøkt ved hjelp av en 
videomontasje fra en konkurranse de hadde deltatt i. Formålet med 
denne videomontasjen var å hjelpe utøverne med tilbakekalling av kog- 
nitiv informasjon. 

Selv om de tidligere nevnte studiene undersøker sammenhengen mel- 
lom SS knyttet til konkurranse og prestasjon, ble rapportering av SS gjen- 
nomført enten i forkant eller i etterkant av konkurransen. Tod et al. (2011) 
og Hatzigeorgiadis et al. (2011) hevder derfor at en viktig begrensning i 
forskningslitteraturen er mangelen på studier som undersøker eliteutø- 
veres SS under selve konkurransen. 


Studiens forskningsspørsmål 


Som redegjort for innledningsvis er det grunnlag for å hevde at det er utført 
relativt lite forskning på utøveres SS innen utholdenhetsidretter (Van 
Raalte et al., 2015). Det er heller ikke, som vi vet om, gjennomført studier 

av SS (innhold og frekvens) under konkurranse hos utøvere på europa- og 
verdensnivå i triatlon. Studien ønsket av den grunn å få svar på følgende: 


1. Hva kjennetegner triatleters SS (innhold og frekvens) under en 
triatlonkonkurranse? 


Basert på forskningsfunn fra Baker et al. (2005) og Van Raalte et al. (2015) 
ønsket vi i tillegg å undersøke 


2. likheter og eventuelle forskjeller i SS (innhold og frekvens) mellom 
eliteutøvere og klubbutøvere under en triatlonkonkurranse. 


Metode 


Deltakere 

Ti utøvere fra det norske triatlonlandslaget (verdenscup, europacup og 
junior; sju menn og tre kvinner; M alder = 17.9; SD = 1.79) og ti klubb- 
triatleter (fem kvinner og fem menn; M alder = 30.4; SD = 13.55) fra to 
triatlonklubber i Sør-Norge deltok i studien. Landslagsutøverne trente i 
gjennomsnitt 16.4 timer (SD = 2.80) pr. uke og klubbutøverne 6.2 timer 
(SD = 2.39) pr. uke. Studien ble godkjent av Etiske komité (FEK) ved 
Fakultetet for helse- og idrettsvitenskap ved Universitetet i Agder (UIA). 
Inklusjonskriteriene for studien var at deltakerne 1) var medlem av en 
triatlonklubb / et landslag, 2) hadde deltatt og gjennomført minst én tri- 
atlonkonkurranse i løpet av det siste året og 3) var skade- og sykdoms- 
frie. En av landslagsutøverne sto over løpedelen, da vedkommende hadde 
pådratt seg et stressbrudd i ankelen (ikke i forbindelse med studien). 


Prosedyrer og materiell 

I forkant av studien ble det sendt ut et infoskriv til deltakerne. Der ble de 
orientert om at de skulle gjennomføre en triatlonkonkurranse samt svare 
på et kort spørreskjema underveis. På selve testdagen fikk både klubb- 
og landslagsutøverne beskjed om at konkurransen skulle bli omtalt i et 
tidsskrift om utholdenhetssport (Kondis) samt på nettsidene til Norges 

Triatlonforbund (NTF). I reportasjen ville det bli offentliggjort resulta- 
ter fra den gjennomforte testen. Dette tiltaket ble utarbeidet i samarbeid 
med landslagssjefen, slik at testpersonene i storre grad skulle kjenne et 
onske om og et press til 4 yte sitt beste. I etterkant av studien ble delta- 
kerne informert om at de hadde blitt misledet, og de fikk ny mulighet til 
a trekke seg fra studien. Ingen av dem benyttet seg av denne muligheten. 


Testprosedyrer 

Konkurransen ble gjennomført på forskjellige dager for de to gruppene. 
Det vil si at de to testgruppene (elite og klubb) aldri hadde kontakt med 
hverandre. Selve forsøket var utformet som en konkurranse, der de to 
gruppene gjennomførte den samme testen. Den besto av en innendørs 
triatlon på olympisk distanse; 750 m svømming i basseng, 20 km sykling 
på ergometersykkel og 5 km løp på tredemølle. 


Måling av SS 

For å kartlegge deltakernes SS ble en norsk versjon av ASTQS (Zourbanos 
et al., 2009) benyttet. ASTQS er i forbindelse med denne studien oversatt 
til norsk, basert på anbefalingene til Kvamme et al. (1998). Under konkur- 
ransen besvarte utøveren spørreskjemaet tre ganger: mellom svømming og 
sykkel, mellom sykkel og løp, og etter løp. For at dette skulle være mulig, 
ble det lagt inn en kort pause etter hver øvelse. Spørreskjemaet besto av 
til sammen 40 utsagn som målte fire positive (19 utsagn) og tre negative 
(17 utsagn) dimensjoner av SS, samt en kategori benevnt som irrelevant SS 
(4 utsagn). Positiv SS består av kategoriene opp-psyking («Gjør ditt beste»), 
angstkontroll («Slapp av»), tillit («Jeg har tro på meg selv») og instruksjoner 
(«Fokuser på hva du trenger å gjøre akkurat nå»). Negativ SS består av kate- 
goriene bekymring («Jeg kommer til å tape»), mental frakopling («jeg vil gi 
meg»), somatisk tretthet («I dag føler jeg meg dårlig») og en kategori irrele- 
vant SS («Hva skal jeg gjøre senere i kveld?»). Deltakerne besvarte frekven- 
sen av utsagnene på en fempunktsskala (1 = aldri, 5 = veldig ofte). Tidligere 
studier (Zourbanos et al., 2009; Zourbanos, Hatzigeorgiadis, Tsiakaras, 
Chroni, & Theodorakis, 2010; Zourbanos, Papaioannou, Argyropoulou, 
& Hatzigeorgiadis, 2014) har vist at ASTQS har tilfredsstillende validitet 
og reliabilitet. Alpha-koeffisientene for alle sub-skalaene, med unntak av 

opp-psyking (a = 57), la mellom .78 og .91 og ble ansett som akseptable 
basert pa Nunallys (1978) kriterium på .70 innenfor det psykologiske fag- 
feltet. I tillegg til å presentere hver SS-kategori separat, ble de fire positive 
og de tre negative SS kategoriene slått sammen til annenordenskategorier 
(positiv SS og negativ SS, se figur 1 og 2). Alpha-koeffisientene for positiv 
SS var .85, og for negativ SS .90. 

Testingen av klubbutøverne ble gjennomført ved Spicheren tre- 
ningssenter i Kristiansand. Det ble her tatt i bruk et 25 meters basseng, 
spinningsykler av typen Body Bike Connect og tredemøller av typen Life- 
Fitness 95T. Landslagsutøverne ble testet ved Elixia Roa Bad hvor det ble 
tatt i bruk et 25 meters basseng, spinningsykler av typen Qicraft bodybike 
og tredemøller av typen Precor. Konkurransedagen startet med at alle 
deltakerne fikk hver sin personlige tidtaker. Videre ble det gitt en grundig 
gjennomgang av løypa for både deltakere og tidtakere. Da dette var gjort, 
gjennomgikk alle deltakere en 10-15 minutters individuell oppvarming. 
Da konkurransen var over, ble alle spørreskjemaene samlet inn. Konkur- 
ransen med landslagsutøverne ble gjennomgått identisk med testen som 
ble kjørt på klubbutøverne. 


Statistiske analyser 

De statistiske analysene ble gjennomført i SPSS 24.0 (SPSS, Chicago, IL, 
USA). Data ble - på bakgrunn av histogram, Q-Q-plot, skewness og kur- 
tosis - vurdert som tilfredsstillende normalfordelt, og deskriptive data er 
følgelig presentert som gjennomsnittsverdi (M) og standardavvik (SD). 
Videre ble det benyttet uavhengige t-tester for å undersøke eventuelle for- 
skjeller mellom de to gruppene (landslag vs. klubb) på de ulike kategori- 
ene av SS. Repeated measures ANOVA (innad i grupper) ble gjennomført 
ved testing av endring i SS fra idrettsgren til idrettsgren. En p-verdi < .05 
ble for alle analysene betraktet som statistisk signifikant. 


Resultat 


Som en manipulasjonssjekk ble alle utøverne før start spurt hvor seriøst 
de tok sin deltakelse i prosjektet på en fempunktskala fra 1 (lite seriøst) 

til 5 (veldig serøst). En gjennomsnittscore på M = 4.10 (SD = 0.72) tyder 
pa at utoverne tok konkurransen pa fullt alvor. Det var ingen forskjell i 
grad av seriøsitet knyttet til deltakelse mellom klubbutøvere og eliteutø- 
vere. Det var også stor nivåforskjell på de to gruppene i prestasjon, med 
tanke på samlet gjennomsnittstid i minutter for hele konkurransen (elite 
M = 64.12, SD = 5.90; klubb M = 83.91, SD = 9.12). Gjennomsnittstidene 
for svømming (elite M = 9.28, SD = .86; klubb M = 16.22, SD = 3.10) sykkel 
(elite M = 37.82, SD = 1.96; klubb M = 43.28, SD = 3.67) og løp (elite M = 17.11, 
SD = 3.32; klubb M = 24.41, SD = 3.15) var også signifikant forskjellig. 


Tabell 1. Deskriptive data for positive kategorier av SS, fordelt på idrettsgren og utøvernivå. 


4.0(0.78) 
4.2(0.60) 


4.1(0.46) 
4.2(0.48) 
4.0(0.53) 


3.3(0.91) |3.4(0.99) 
2.8(0.93) | 2.6(1.47) 
31111) | 2.5(1.57) 


4.3(0.42)* 
3.9(0.81) 
3.8(0.95) 


3.5(0.81)| 4.2(0.56) 
3.3(1.21) | 4.2(0.65) 
3.4(1.35)| 4.2(0.58) 


4.0(1.05) 
3.9(0.91) 
3.8(0.91) 


Svøm 


Sykkel 


Løp 4.0(0.83) 


Note. N = 20. Verdier oppgitt som gjennomsnitt (standardavvik), *statistisk signifikant forskjell 
mellom elite og klubb (p < .05) 


Tabell 2. Deskriptive data for negative kategorier av SS, fordelt på idrettsgren og utøvernivå. 


signifikant forskjell mellom idrettsgrener (p < .05) 


Tabell 3. Deskriptive data for irrelevant SS, fordelt på idrettsgren og utøvernivå. 


Svøm 1.3(0.42)? 1.4(0.72)° 
Sykkel 1.6(0.51)? 1.8(0.74) 
Lop 1.4(0,45) 2.0(1.16)° 


signifikant forskjell mellom idrettsgrener (p < .05) 


Svøm 1.6(0.59) 1.6(0.62 1.2(0.31) 1.2(0.44) 1.5(0.58)? 1.5(0.49)° 

Sykkel | 1.7(0.78) 1.7(0.66) 1.6(0.85) 1.7(0.79) 2.3(0.97) | 2.301.00): 

Løp 1.6(0,58) 1.5(0.81) 1.5(0.61) 1.8(0.99) 1.7(0.90)° 2.3(1.20) 
ote. N = 20. Verdier oppgitt som gjennomsnitt (standardavvik), lik bokstav indikerer statistisk 


Note. N = 20. Verdier oppgitt som gjennomsnitt (standardavvik), **lik bokstav indikerer statistisk 

Deskriptive data for alle komponentene av SS er vist i tabell 1-3. Tri- 
atletene (bade elite- og klubbutovere) rapporterte statistisk signifikant 
hyppigere positiv SS sammenlignet med negativ S.S (p < .o1 for alle 
idrettsgrener). Verdiene i tabell 1 viser høyere angstkontroll-, tillit- og 
instruksjons-SS hos eliteutøvere enn hos klubbutøverne, og lavere verdi 
på bekymring-SS (tabell 2) gjennom hele konkurransen, men disse for- 
skjellene var ikke statistisk signifikante. Det ble funnet en statistisk signi- 
fikant forskjell mellom elite- og klubbutøvere på rapportering av tillit-SS 
under svømmingen (tabell 1): eliteutøvere (M = 4.26, SD = 0.42); klubbut- 
øverne (M = 3.50, SD = 0.81); t = (18) = 2.63, p < .05. Når det gjelder irrele- 
vant SS (tabell 3), ble det identifisert en signifikant økning fra svømming 
til sykkel hos eliteutovere (p < .01), samt en signifikant økning fra svøm- 
ming til løp hos klubbutøvere (p < .o1). 

Figur 1 og 2 illustrerer utviklingen av positiv SS (figur 1) og negativ SS 
(figur 2) gjennom konkurransen for henholdsvis elite- og klubbutøvere. 
Det ble ikke identifisert noen signifikante forskjeller mellom elite- og 
klubbutøvere. For positiv SS ble det identifisert en statistisk signifikant 
reduksjon for hele utvalget fra svømming til løp (p < .05). Videre ble det 
identifisert en signifikant økning i negativ SS fra svømming til sykkel for 
hele gruppa (p < .01). 


5.0 


4.5 —— Elite 


“= Klubb 
4.0 


3.5 


Positivt SS 


3.0 


2.5 


Svøm Sykkel Løp 


Figur 1. Gjennomsnittscore for positiv SS under svømming, sykkel og løp, på bakgrunn av 
utøvernivå. 


Note. N = 20. *Statistisk signifikant reduksjon for hele utvalget fra svømming til løp. Ingen 
interaksjonseffekt (idrettsgren x nivå). Ingen gruppeforskjeller ved noe tidspunkt. 

Negativt SS 


Svøm Sykkel Løp 


Figur 2. Gjennomsnittscore for negativ SS under svømming, sykkel og løp, på bakgrunn av 
utøvernivå. 


Note. N = 20. *Statistisk signifikant økning fra svømming til sykkel for hele utvalget. Ingen 
interaksjonseffekt (idrettsgren x nivå). Ingen gruppeforskjeller ved noe tidspunkt. 


Både elite- og klubbutøvere rapporterer generelt lite irrelevant SS under 
konkurransen (tabell 3). Forekomsten av irrelevant SS øker for eliteutø- 
verne fra første (svømming) til andre (sykkel) idrettsgren, og fra første til 
siste (løp) for mosjonsutøverne. Til tross for at forekomsten av irrelevant 
SS ser ut til å bli hyppigere hos klubbutøverne enn hos eliteutøverne mot 
slutten av konkurransen, var det ingen statistisk signifikante forskjeller 
mellom gruppene. 


Diskusjon 


Formålet med denne studien var å undersøke hvilke typer SS triatleter 
rapporterer under en triatlonkonkurranse, og i tillegg undersøke hvor- 
vidt det er forskjeller mellom eliteutøveres og klubbutøveres SS. Resul- 
tatene viste at det ble rapportert mest positivt motiverende SS (dvs. 
kategoriene: opp-psyking, angstkontroll, tillit og instruksjon), noe som er i 
tråd med tidligere studier (Tod et al., 2011; Van Raalte et al., 2015). Resul- 
tatene viste videre at utøverne rapporterte relativt lite negativ SS (dvs. 
kategoriene bekymring, mental frakopling og somatisk tretthet). I hvilken 
grad utøvernes negative SS er brukt strategisk, er usikkert. Dog indi- 
kerer resultatene at negativ SS forekommer, og at den er høyest under 

syklingen og lopingen. Imidlertid er det ikke klart om den relativt hoye 
rapporteringen av positiv SS er det som bidrar til å undertrykke negativ 
SS. Samtidig kan en merke seg at forskere som Hardy, Hall og Aleksander 
(2001) og Van Raalte, Brewer, Rivera og Petipas (1994) hevder at negativ 
SS ikke nødvendigvis har uheldige konsekvenser eller en demotiverende 
effekt. I en studie på maratonløperne (Van Raalte et al., 2015) benyttet 
løperne SS med et negativt innhold som en motiverende faktor. Selv om 
vi med utgangspunkt i denne studien ikke kan avgjøre om negativ SS har 
en motiverende eller en demotiverende og prestasjonshemmende effekt, 
er det rimelig å anta at et stort omfang av negativ SS vil kunne prege en 
utøver og føre til dårligere prestasjoner. Videre studier bør derfor ekspli- 
sitt undersøke både omfanget av og innholdet i negativ SS i sammenheng 
med innsats og prestasjon innenfor ulike idretter og ut fra utøverkarak- 
teristika som for eksempel kjønn, prestasjonsangst, personlighet og mot- 
ivasjon, for å nevne noen. 

Ser vi mer spesifikt på de ulike typene positiv SS (tabell 1), rapporte- 
res kategorien opp-psyking ofte, av både elite- og klubbutøvere. Denne 
formen for SS er antatt å ha en klar motiverende funksjon (Zourbanos et 
al., 2009), hvor målet er energimobilisering og maksimering av innsats. 
Funnene i denne studien viste ingen forskjell i motiverende eller instru- 
erende positiv SS, verken for elite- eller klubbutøvere. Triatlonøvelsene 
(svømming, sykkel og løp) kan karakteriseres som grovmotoriske, og 
resultatene støtter dermed ikke den tidligere nevnte «matching-hypote- 
sen» (Galanis et al., 2016), men er i tråd med resultater i studien til Tod 
et al. (2011). Det ser dermed ut til at man som triatlonutøver må bruke 
motiverende SS for å holde intensiteten oppe, samtidig som man hele 
tiden må jobbe med å konsentrere seg om å løse de arbeidsoppgavene 
som kreves for å kunne utføre hver disiplin så effektivt som mulig (dvs. 
instruerende SS). 

Som en kan se av tabell 1, ble både tillit-SS og instruerende SS rappor- 
tert relativt hyppig av alle deltakerne. Til tross for ingen signifikant for- 
skjell i denne studien, tyder resultatene på at elitetriatletene rapporterer 
noe høyere absolutte verdier av begge disse formene for SS enn klubb- 
triatletene. Dette ble dokumentert i studien til Baker et al. (2005), hvor 
ekspert-triatleter (definert som de beste i en konkurranse) rapporterte 

storre omfang av «aktive/instruerende tanker» (hvordan respondere i 
situasjonen nå) og «proaktive tanker» (planlegge neste steg for å forbe- 
rede seg og optimalisere prestasjonen videre) enn de som presterte dår- 
ligere i konkurransen. Noe tilsvarende ble også rapportert i Van Raalte 
et al. (2015) sin studie på maratonløpere, hvor eliteutøvere benyttet mer 
assosiativ SS (dvs. fokusering på kroppen, løpssteg, frekvens og hold- 
ning) enn det løpere på lavere nivå gjorde. Ifølge Van Raalte et al. (2015) 
er denne type assosiativ SS ekvivalent til instruerende SS. Når det gjelder 
instruksjon-SS, handler det om å skape bevissthet og oppmerksomhet 
knyttet til bevegelser, teknikk og oppgaveløsning. Når eliteutøvere blir 
intervjuet av media om hvordan de skal klare neste utfordring eller snu 
en negativ trend, er svaret ofte: «fokusere mer på arbeidsoppgavene». 
En slik indre instruksjonsfokusering kan dermed være til hjelp for å 
optimalisere bevegelsesløsninger og arbeidsoppgaver knyttet til kon- 
kurransen. Instruksjon-SS kan også knyttes til Zimmermanns (2000) 
beskrivelse av selvregulering, hvor denne typen S$ under konkurran- 
sen vil være en strategi for å fokusere på «nøkkel»-elementer knyttet til 
bevegelsesløsninger og arbeidsoppgaver. 

Eliteutøverne rapporterte signifikant mer tillit-SS under svømmingen 
enn det klubbutøverne gjorde. I forståelsen av denne kategorien kan en ta 
utgangspunkt i Banduras (1997) mestringstroteori (Galanis et al., 2016). 
Der fremheves verbal overtalelse som en kilde til mestringstro, og Hardy, 
Jones og Gould (1996) argumenter for eksempel for at tillit-SS represen- 
terer slike egenproduserte verbale overtalelser. Det gir dermed teoretisk 
grunnlag for å hevde at tillit-SS kan bidra til økt innsats, økt vilje til å 
holde ut selv om en skulle møte hindringer eller motgang, samt redu- 
sert prestasjonsangst. At eliteutøvere oftere enn klubbutøvere rapporterer 
denne typen SS, kan fremstå som noe overraskende, da en kan anta at 
eliteutøveres motivasjon og mestringstro er grunnleggende høy og kan- 
skje ikke trenger jevnlig påfyll under for eksempel en konkurranse. Sam- 
tidig fremhever Bandura (1997) at mestringstroen ikke er et stabilt trekk, 
men dynamisk og situasjonspåvirkelig, noe som gjør den sårbar for ytre 
hendelser og umiddelbare indre opplevelser. Tillit-SS kan derfor anses å 
være generelt viktig i en konkurranse fordi det kan virke «oppbyggende» 
og motiverende, og dermed bidra til å vedlikeholde eller øke innsatsen 

og troen pa at det kommer til a ga bra. At elitetriatletene rapporterer mer 
tillit-SS under svømmingen enn det klubbutøverne gjør, er kanskje ikke 
overraskende, da de førstnevnte er bedre svømmere. Deres svømmetid 
var i gjennomsnitt nesten dobbelt så god som klubbutøvernes. 

Resultatene (tabell 1-3) viser generelt liten variasjon i SS-kategoriene 
gjennom de ulike delene av konkurransen. Det er imidlertid en tendens 
til at omfanget av rapportering av kategorien somatisk tretthet øker fra 
første til andre øvelse. Videre viser resultatene at innslaget av somatisk 
tretthet opprettholdes under løpsøvelsen for klubbutøverne, men redu- 
seres for eliteutøverne, noe også innslaget av irrelevant SS gjør (tabell 3). 
Økningen i somatisk tretthet under syklingen kan oppfattes som natur- 
lig, og kan være et resultat av at utøverne begynner å merke belastningen. 
Sykkeldelen er også den distansen som er mest tid- og energikrevende. 
Man bruker vanligvis fire ganger så lang tid på syklingen som på svøm- 
medelen, og dobbelt så lang tid som på løpsdelen. At eliteutøveren rap- 
porterer mindre somatisk tretthet-SS under siste øvelse, kan indikere at 
de muligens er bedre i stand til å undertrykke eller overstyre både fysiske 
og mentale tretthetssignaler, eller har mer hensiktsmessig positiv SS. 
Klubbutøveren, i motsetning til eliteutøveren, har et større innslag av 
irrelevant SS under løpingen, noe som kan tolkes som at motivasjonen og 
viljen til å holde på kanskje er redusert, og at oppmerksomheten i større 
grad er rettet mot «å bli ferdig». Samtidig kan en heller ikke se bort fra at 
dette brukes som en form for dissossiativ strategi, noe som ble rapportert 
av mosjonistmaratonløperne i Van Raalte et al. (2015) sin studie, som et 
bevisst forsøk på å holde ubehaget borte. 


Begrensninger og praktiske implikasjoner 

Alle studier må vurderes i lys av deres styrker og svakheter. Den kanskje 
mest åpenbare svakheten med denne studien er antallet utøvere som ble 
undersøkt (N = 20). Lav utvalgsstørrelse får ofte betydelige konsekven- 
ser innenfor et kvantitativt paradigme, spesielt knyttet til studiens evne 
til å generalisere. I tillegg er det verdt å bemerke en tydelig aldersfor- 
skjell mellom de relativt unge eliteutøverne og de eldre klubbutøverne. 
Hvorvidt alder er en faktor med tanke på SS, er per i dag uvisst. En 

annen viktig begrensing ved denne studien er at selv om man spør utø- 
verne om deres SS under konkurransen, er responsen fortsatt å betrakte 
som retrospektiv. Det kan være vanskelig å huske nøyaktig hva og hvor 
ofte (under en konkurranse) SS forekommer, selv om det rapporteres 
umiddelbart etter at en aktivitet i konkurransen er gjennomført. Videre 
forskning bør derfor vurdere andre metoder som ikke bare baserer seg 
på retrospektiv innsamling. For eksempel kan en få utøvere til å ver- 
balisere eget SS direkte under aktiviteten og registrere det ved hjelp av 
en lydopptaker. En slik tilnærming vil kunne gi ny og nyttig informa- 
sjon om både frekvens og innhold i SS under en konkurranse. En annen 
begrensning ved denne studien er at vi ikke kan si noe om intensiteten 
i SS, altså i hvilken grad det er de enkelte aktivitetene eller belastningen 
(mer sliten på slutten av konkurransen) som endrer SS, eller hvilken 
mening og betydning SS har for utøverne personlig. Kvalitative inter- 
vju hvor man undersøker utøvers forståelse, mening, bruk og betydning 
av eget SS, vil kunne være en annen hensiktsmessig tilnærming. Selv 
om det ble brukt mye tid og krefter på å skape en mest mulig naturtro 
konkurransesituasjon, er den økologiske validiteten under sykkel og 
løp naturligvis svekket i og med at utøverne konkurrerte innendørs på 
spinningsykler og tredemøller, noe som gjorde at den ellers naturlige 
tilbakemeldingen på hvordan de lå an i forhold til hverandre, uteble. For 
å øke den økologiske validiteten bør en derfor gjennomføre studier hvor 
en er i en reell konkurransekontekst. 

Triatleters SS under konkurranse bærer i stor grad preg av å være posi- 
tivt ladet, og fokuserer på motivasjon og instruksjon. Negativ SS rappor- 
teres relativt sett i liten grad. Resultatene fra denne studien understøttes 
av tidligere teori og forskning (Tod et al., 2011) og det er derfor grunnlag 
for å tilråde utøvere å etablere eller vedlikeholde og automatisere positiv 
SS som en (kognitiv) strategi under konkurranse. Samtidig vil vi presi- 
sere at enkelte utøvere motiveres og skjerpes av negativ SS, og derfor bør 
en nøye vurdere og avklare omfanget av denne samt hvilken effekt den 
har for den enkelte utøver. Avslutningsvis vil vi hevde at i den grad en 
som trener vil bidra til å endre eller utvikle en utøvers SS, er det viktig 
at et slikt arbeid gjøres i nært samarbeid med utøveren selv, for å sikre at 
innholdet i SS er i tråd med utøvers preferanser. 

